У Вікіпедыі ёсць артыкулы пра іншых асоб з прозвішчам Рыбакоў.

**Максім Рыбакоў** (нар. 23 ліпеня 1993, Шклоў) — беларускі футбаліст, паўабаронца шклоўскага «Спартака».

Клубная кар’ера
---------------

Вучыўся ў спецыяльным футбольным класе Мінскага сувораўскага вучылішча, з 2010 года гуляў за «Спартак» з роднага Шклова ў Другой лізе і чэмпіянаце вобласці. У 2011 годзе далучыўся да магілёўскага «Дняпра», дзе стаў выступаць за дубль. Па выніках сезона 2011 «Дняпро» выбыў у Першую лігу і дубль быў расфарміраваны, Максім стаў гуляць за фарм-клуб «Дняпро-2» у Другой лізе, дзе у 35 матчах адзначыўся 15 галамі. Пасля вяртання магілёўскага клуба ў элітны дывізіён у 2013 годзе зноў выступаў за дубль, часам прыцягваўся да асноўнай каманды. У канцы 2014 года з’яўляўся ў стартавым складзе магіляўчан, аднак па выніках сезона «Дняпро» зноў выбыў у Першую лігу.

У 2015—2016 гадах быў гуляў за магілёўскую каманду ў Першай лізе, звычайна выходзячы на замену. Па выніках сезона 2016 дапамог клубу вярнуцца ў Вышэйшую лігу. У снежні 2016 года падоўжыў кантракт з магіляўчанамі на адзін год. У сезоне 2017 не меў трывалага месца ў аснове, часам заставаўся на лаўцы запасных.

У студзені 2018 года пакінуў «Дняпро» і неўзабаве стаў іграком «Белшыны». Пачынаў сезон у стартавым складзе, але пазней траўму і з ліпеня да канца сезона не з’яўляўся на полі. У студзені 2019 падоўжыў кантракт з «Белшынай». Сезон 2019 амаль поўнасцю прапусціў з-за траўмы, толькі ў лістападзе зноў стаў з’яўляцца на полі.

У студзені 2020 года зноў далучыўся да «Дняпра». Стаў асноўным іграком каманды і дапамог ёй перамагчы ў Другой лізе. У студзені 2021 года падоўжыў кантракт з магілёўскім клубам. У сезоне 2021 заставаўся асноўным іграком магіляўчан. У студзені 2022 года пакінуў «Дняпро» і завяршыў прафесійную кар’еру, у якасці аматара стаў выступаць за шклоўскі «Спартак».

Дасягненні
----------

* Беларусь Пераможца Першай лігі чэмпіянату Беларусі: 2019
* Беларусь Пераможца Другой лігі чэмпіянату Беларусі: 2020

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2010 | Д3 | Спартак | Беларусь | 24 | 0 |
| 2011 | дубль | Дняпро | Беларусь | 10 | 2 |
| 2012 | Д3 | Дняпро-2 | Беларусь | 35 | 15 |
| 2013 | Д1 | Дняпро | Беларусь | 8 | 0 |
| 2014 | Д1 | Дняпро | Беларусь | 16 | 0 |
| 2015 | Д2 | Дняпро | Беларусь | 23 | 1 |
| 2016 | Д2 | Дняпро | Беларусь | 26 | 2 |
| 2017 | Д1 | Дняпро | Беларусь | 19 | 0 |
| 2018 | Д2 | Белшына | Беларусь | 8 | 1 |
| 2019 | Д2 | Белшына | Беларусь | 3 | 0 |
| 2020 | Д3 | Дняпро | Беларусь | 25 | 11 |
| 2021 | Д2 | Дняпро | Беларусь | 24 | 0 |
|

Зноскі
------

1. ↑  Maksim Rybakov // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Левицкий, Рыбаков и еще три футболиста продлили контракты с могилевским «Днепром»
3. ↑  Терещенко, Шрамченко, Тупчий покинули «Днепр». Павлов может продлить контракт
4. ↑  Байдук и Рыбаков стали игроками "Белшины"
5. ↑  Турлин, Тупчий и еще четыре игрока продлили контракты с "Белшиной"
6. ↑  "Днепр-Могилев" подписал вратаря и хавбека
7. ↑  Журов, Бобченок и Рыбаков продлили контракты с "Днепром-Могилев"
8. ↑  Максим Рыбаков покинул "Днепр"
9. ↑  Новая глава Антона Шрамченко. "Если надо, и троих детей смогу занять, накормить и одеть"(недаступная спасылка)

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |